Peter Emmanuel Amigo

Peter Emmanuel Amigo (født 26. mai 1864 i Gibraltar, død 1. oktober 1949 i London) var en engelsk katolsk biskop-erkebiskop som ledet bispedømmet Southwark i London.


== Liv og virke ==


=== Bakgrunn ===
Peter Amigo ble født på Gibraltar, det niende av elleve barn født av Peter Lawrence og Emily (neé Savignon) Amigo. Faren hans var melhandler. Unge Peter studerte ved St Edmund's College i Ware og St. Thomas's i Hammersmith.


=== Prest ===
Han ble ordinert til prest 25. februar 1888 av biskop William Weathers. Han var en kort tid i Stoke Newington, og deretter professor ved St Edmund's fra september 1888 til juli 1892.Amigo ble deretter utnevnt til assisterende prest ved Hammersmith fra september 1892 til juni 1896. Han var deretter ved Ss Mary and Michael Church på Commercial Road i Øst-London, først som assisterende prest, deretter som rektor fra juni 1896 til april 1901. Han ble deretter utnevnt rektor for misjonen i Walworth i bispedømmet Southwark.


=== Biskop av Southwark ===
Peter Amigo ble utnevnt den 12. mars 1904 til biskop av Southwark av pave Pius X, og ble bispeviet av kardinal Francis Bourne av erkebispedømmet Westminster den 25. mars 1904. Medkonsekrantene var biskop John Edward Cuthbert Hedley, O.S.B. av Newport og biskop John Baptist Cahill av Portsmouth. 
Biskop Amigo påla den modernistiske presten George Tyrrell «mindre ekskommunikasjon» og begrenset muligheten for  full katolsk begravelse da Tyrrell døde i Storrington i juli 1909. Tyrrells venn, Den franske presten Henri Brémond, deltok likevel i begravelsen, tegnet korsets tegn over graven og ga en gravtale som Amigo deretter suspenderte ham 'a divinis' for. Brémond sluttet fred med biskopen senere samme sommer, og hans fakulteter for å feire messe ble gjenopprettet den november.
Etter at Lord Mayor of Cork, den sultestreikende Terence MacSwiney (uttales MacSweeney), døde i Brixton Prison i oktober 1920, innvilget Amigo familiens anmodning om bruk av katedralen, til tross for at regjeringen oppfordret til noe annet. Biskopen påpekte at Lord Mayor var katolikk og hadde rett til sin kirkes tjenester. Under MacSwineys sultestreik hadde Amigo skrevet til politikere i Westminster for å begjære ham løslatt. MacSwineys lik lå på lit-de-parade i Southwark Cathedral mens 30.000 sørgende defilerte forbi.Etter at katedralen ble alvorlig skadet av en brannbombe under andre verdenskrig, bidro irene til å dekke kostnadene ved gjenoppbyggingen. En plakett i St. Patrick's Chapel lyder:
.«Dette St. Patricks kapell er en sjenerøs gave fra det irske folk, en hyllest av takknemlig hengivenhet til erkebiskop Peter Amigo, og spesielt for å minne om at han med æresbevisninger tok imot Terence MacSwiney Lord Mayor of Corkd legeme, som hvilte i denne katedralen 27 -28. oktober 1920, før begravelsen i hans fødeland.»Terence MacSwineys minnemesse, sponset av London Cork Association, holdes hvert år i St. George's Cathedral på søndagen nærmest 25. oktober, MacSwineys dødsdag.Biskop Amigo grunnla John Fisher School for gutter i 1929, opprinnelig i Duppas Hill (senere flyttet til Peaks Hill i Croydon). 
I 1938, som en anerkjennelse ved Peter E. Amigos gulljubileum, ga pave Pius XI ham personlig tittel som erkebiskop. Han fortsatte å lede bispedømmet til sin død 1. oktober 1949, 85 år gammel. Han døde i Cathedral House i Southwark i London. Hans etterfølger ble Cyril Cowderoy.


=== Ettermæle ===
Erkebiskop Michael Bowen (død 2019) sa om Amigo: «He was a larger than life figure, unafraid of controversy, yet whose every action was embued with a great priestly zeal.»


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Kardinal Gasparo Carpegna (1625-1714) *1670
Kardinal Fabrizio Paolucci (1651-1726) *1685
Kardinal Francesco Barberini den yngre (1662-1738) *1721
Kardinal Annibale Albani (1682 -1751) *1730
Kardinal Federico Marcello Lante Montefeltro Della Rovere (1695-1723) *1732
Biskop Charles Walmesley, O.S.B. (1722-1797) *1756
Biskop William Gibson (1738-1821) *1790
Biskop John Douglass (1793-1812) *1790
Biskop William Poynter (1762-1827) *1803
Biskop Thomas Penswick (1772-1836) *1824
Biskop John Briggs (1788-1861) *1833
Biskop William Bernard Ullathorne, O.S.B. (1806-1889) *1846
Kardinal Henry Edward Manning (1808-1892 ) *1865
Kardinal Herbert Vaughan (1832-1903) *1872
Kardinal Francis Alphonsus Bourne (1861-1935) *1896
Erkebiskop Peter Emmanuel Amigo (1864-1949) *1904


== Referanser ==